kardosdrur/scandi-wiki huggingface dataset:
Henrik Juul Jensen

Henrik Juul Jensen (født 1943 i København) er musiker, sanger, forfatter, journalist og cand. mag. i dansk og religionshistorie.

Juul Jensen har været redaktør og journalist på månedsbladet Press, og konsulent for miljøorganisationen NOAH. Har siden 1994 været tilknyttet Danmarks Radio-P1 som freelance-journalist.

Bibliografi 
 Novellen Pensionatet i antologien Begyndelser, 1989
 Afterbeat. En samtale med Klaus Rifbjerg, 1996, 
 Stenhuset, 2002, roman, 
 Bjørn Nørgaard – En billedhuggers verden, 2007, 
 Støj og stilhed - En bedemands rejse, 2012, 
 Jokeren og Sommerfuglen - i antologien Gammelbogen II' (Michael Svennevig), 2014 

 Radiomontager (DR P1) 
 ”Den magiske cirkel” (Den svenske forfatter Per Olov Enquist).
 “Profession: Politiker” (Om statsministerparret Poul Nyrup Rasmussen & Lone Dybkjær).
 “Portræt af en gammel snyder” (Klaus Rifbjerg).
 “Lektor Petersens kvababbelser” (Om befrielse og afmagt i den danske gymnasieskole).
 “Kamæleonen” (Om en sort, dansk luder som opsøger sin skæbne i Berlin).
 “En skuespillers rejse” (Om skuespillets kunst og Stina Ekblad, den finsk-svenske skuespiller fra Dramaten i Stockholm).
 “Gyldendal og gangerpilten” (Om forlaget Gyldendal og Kurt Fromberg i den sidste halvdel af det 20. århundrede).
 “Poetry is a form of mourning – at digte er en klagesang” (Om den amerikanske digter Mark Strand, Pulitzerprisen 1999 for digtsamlingen “Blizzard of one” (da. 'Et stykke af snestormen').
 “Geniet fra Maine” (Om den amerikanske maler Neil Welliver og hans metode).
 ”Bastarddigteren fra Malaysia” (Om den engelske immigrantdigter Francesca Beard).

 Kortere radiomontager (DR P1) 
Serien ”Pausen i fortællekunsten"'':
 Romanforfatterens fortælling: ”I Bannisters seng” (Kirsten Hammann).
 Komponistens fortælling: ”Fedtmules tragt” (Karl Aage Rasmussen).
 Lyrikerens fortælling: ”Det mine digte drømmer om” (Pia Juul).
 Teaterinstruktørens fortælling: ”Fortielsens teater” (Staffan Waldemar Holm).
 Soldatens og krigens fortælling: ”Den store dramaturg” (K.G. Hillingsøe).
 Filminstruktørens fortælling: ”Uskyldens smerte” (Annette K. Olesen).
 Filosoffens fortælling: ”Gudernes mumlen” (Laurits Lauritsen, psykoanalytiker og filosof).
 Atletens fortælling: ”Drengen fra Thisted” (Jesper Grønkjær, fodboldspiller).
 Nydelsens fortælling (kokken Mikael Christensen på Svinkløv Badehotel).
 Immigrantens fortælling: ”Den røde tråd” (Linda Salim fra Yemen).
 Forbrydelsens fortælling (Per Kanding, forhenværende chef for Rejseholdet).
 Dommerens fortælling (”Frihedsgudinden”, Tine Thomassen, byretsdommer).

 Essay i Information om radiomontagen: ”Med lyden for øjnene”.

Eksterne henvisninger 
 www.henrikjuuljensen.dk, officiel hjemmeside

Biografiforfattere fra Danmark
Personer fra København
Journalister fra Danmark
Danskere i 1900-tallet
Danskere i 2000-tallet
Dansksprogede forfattere fra Danmark
Peter Ustinov

Peter Ustinov eller Peter Alexander von Ustinov (født 16. april 1921, død 28. marts 2004) var en britisk forfatter, skuespiller, instruktør og debattør. Hans familiebaggrund var blandet: hans far var tysk statsborger og hans mor russisk. I kraft af faderens arbejde inden for det tyske diplomati, som nyhedskorrespondent og under 2. verdenskrig som efterretningsofficer for den britiske sikkerhedstjeneste rejste familien meget rundt. Det er årsag til at Peter Ustinov talte engelsk, fransk, spansk, tysk, italiensk og russisk og i mindre udstrækning tyrkisk og græsk.

I sin karriere som filmskuespiller er han mest kendt for sin medvirken i romer-filmene Quo Vadis? og Spartacus samt for at have spillet Hercule Poirot i et par film, først og fremmest i Døden på Nilen.

Ustinov modtog to gange en Oscar for bedste mandlige birolle. Først for sin rolle i Spartacus og siden for sin rolle i Topkapi.

Ved siden af skrev Ustinov også romaner og teaterstykker, ligesom har var en ivrig samfundsdebattør. Peter Ustinov var præsident for World Federalist Movement – der er fortaler for én verdensregering – fra 1991 til sin død.

Udvalgte Film 
 One of Our Aircraft is Missing (1942)
 Quo Vadis? (1951)
 Spartacus (1960)
 Billy Budd (1962)
 Topkapi (1964)
 Døden på Nilen (1978)
 The Bachelor (1999)
 Luther (2003)

Eksterne henvisninger 

 

Filmskuespillere fra England
Friherrer fra Tyskland
Personer tildelt Commander of the Order of the British Empire
Hercule Poirot

Oscar for bedste mandlige birolle
Briter i 1900-tallet
Briter i 2000-tallet
Kabylsk (sprog)

Kabylsk (kabylsk Taqbaylit, IPA ) er et berbisk sprog som snakkes af kabyle-folket hovedsageligt i Kabylien, men også i de største byer i Algeriet, i Frankrig, Tyskland, Canada, Belgien, Spanien. Ifølge Inalco er der mere end 8.000.000 der taler sproget verdensplan, hvoraf mindst 4.000.000 i Kabylien og 3.000.000 i resten av Algeriet.

Berbiske sprog
Algeriet
Kivenkantaja

Kivenkantaja (Stenbærer) er det tredje studiealbum fra det finske folke metal-band Moonsorrow. Det blev udgivet d. 10. maj 2003 gennem Spinefarm Records.

Numre 
 "Raunioilla" (Ved ruinerne) – 13:36
 "Unohduksen Lapsi" (Glemselens barn) – 8:17
 "Jumalten Kaupunki including Tuhatvuotinen Perintö" (Gudernes by/ Tusind års arv) – 10:42
 "Kivenkantaja" (Stenbærer) – 7:39
 "Tuulen Tytär including Soturin Tie" (Vindens datter / Krigerens vej) – 8:36
 "Matkan Lopussa" (Ved rejsens ende) – 4:54

"Raunioilla" er komponeret i tre dele: 
 Osa I – Askelmilla (Ved fodtriene)
 Osa II – Maailmalle (Til verdenen)
 Osa III – Raunioilla (Ved ruinerne)

Musikere 
 Ville Sorvali – Vokal, bas, båndløs bas, dør, kor
 Henri Sorvali – Keyboard, rytmeguitar, akustisk guitar, mundharpe, ren vokal, bagvokal, kor
 Marko Tarvonen – Trommer, perkussion, 12-strenget akustisk guitar, bagvokal, kor
 Mitja Harvilahti – lead og rytmeguitar, bagvokal, kor
 Markus Eurén – Kor

Moonsorrow-album
Album fra 2003
Ian Holm

Sir Ian Holm, CBE (født 12. september 1931 i Goodmayes, død 19. juni 2020) var en britisk skuespiller. Han var først teaterskuespiller og spillede i starten af sin karriere mest Shakespeare. Senere fik han flere filmroller.

Hans karriere som teaterskuespiller toppede i 1967, da han modtog en Tony Award for bedste skuespiller for sin rolle i Harold Pinter-stykket The Homecoming.

Hans første gennembrud som filmskuespiller kom i 1979, da han medvikede i Ridley Scotts Alien. Siden var det især roller som Vito Cornelius i Det femte element og som Bilbo Sækker i Ringenes Herre.

Holm medvirker i næste alle film, der er instrueret af det tidligere Monty Python-medlem Terry Gilliam.

Filmografi

Film

Tv

Teater

Referencer

Eksterne henvisninger 

 
 

Filmskuespillere fra England
Teaterskuespillere fra England
Personer tildelt Commander of the Order of the British Empire
Balkanhalvøen

Balkanhalvøen, eller blot Balkan, er en halvø i den sydøstlige del af Europa. Halvøen omfatter dele af Slovenien og Kroatien, det meste af Serbien, samt hele Montenegro, Kosovo, Bosnien-Hercegovina, Albanien, Nordmakedonien, Grækenland, Bulgarien, Dobrogea (Rumænien) og den europæiske del af Tyrkiet.

Halvøen blev døbt Balkanhalvøen af den tyske geograf August Zeune i 1808, inspireret af Balkanbjergkæden (også kaldet Balkanbjergene) i det nuværende Bulgarien.

Balkanhalvøen har været plaget af mange konflikter igennem alle perioder i historisk tid.

Lande på Balkanhalvøen

Lande og områder helt beliggende på Balkanhalvøen

Lande og områder delvist beliggende på Balkanhalvøen 
  (ikke nordøstlige del)
  (ikke Vojvodina)
  (ikke græske øhav)
  (kun østlige Thrakien) (den europæiske del af Tyrkiet)
  (kun Dobrogea)
  (kun Primorska, Notranjska og del af Dolenjska)
  (kun Triesteprovinsen og del af Goriziaprovinsen)

Kort over Balkan

Eksterne henvisninger 

 Nordisk Familjebok, 1800-talsutgåvan bind 19 (1896); sp. 552-554; opslag: Balkanhalfön
 Nordisk Familjebok, Uggleupplagan bind 2 (1904); sp. 778-783; opslag: Balkanhalfön
 Nordisk Familjebok, Uggleupplagan bind 34 (1922); sp. 437-439; opslag: Balkanhalfön

Halvøer i Europa
Juche

Jucheideologien (, Chuch'e) er det nordkoreanske Koreas Arbejderpartis statsideologi stadfæstet i landets grundlov i 1977, da den erstattede marxismen. Direkte oversat betyder ordet selvstændighed.

Ideologien anses for ikke at være forbundet med marxismen-leninismen, måske mere med med stalinismen i kombination med de traditionelle konfusianske idéer og koreansk kultur.

Juche-ideologien bliver af tilhængerne betegnet som en del af marxismen-leninismen. Den blev i 1940'erne udviklet af det koreanske kommunistiske parti. Kernepunktet i ideologien er, at nationens interesser står over den internationale kommunistiske bevægelse, og at samfundet skal ledes af en arbejderfører. Mennesket er det vigtigste element, men det må være rede til betingelsesløs loyalitet.

I modsætning til den klassiske marxisme-leninisme, som stræber efter det klasseløse samfund, kræver Juche-ideologien kun "venskab mellem klasserne".

Under Den Kolde Krig forsøgte Nordkorea at indføre ideen til andre lande, blandt andre blev den rumænske leder Nicolae Ceauşescu inspireret.

Efter Sovjetunionens sammenbrud i 1991 trådte Juche-ideologien i fuld kraft.

Efter Kim Il-sungs død i 1994, men særlig siden 2003 har Juche ikke længere været den vigtigste ideologi for det nordkoreanske styre alene, men er suppleret af den politiske doktrin Songun, der betyder "militæret først". Det vil sige, at den koreanske folkehær ikke bare har sit eget politiske system i staten, men også at den har sin egen økonomi.

Der findes ingen juche-orienterede partier i Danmark, men Danmarks Kommunistiske Parti er kollektive medlemmer af Venskabsforeningen Danmark - Den Demokratiske Folkerepublik Korea der aktivt støtter regeringen i Nordkorea.

I Nordkorea er Juche blevet udgangspunkt for en ny tidsregning. Juche 1 er identisk med året da Kim Il-sung blev født, det vil sige 1912. 2010 er dermed Juche 99.

Andre steder i verden 

I Frankrig blev Juche-partiet i Frankrig (fr. Parti Juche de France) inspireret af Jucheideologien.

Noter

Eksterne henvisninger 
 The International Institute of the Juche Idea 
 Nordkoreas officielle hjemmeside (engelsk)
 Juche – Svenska Dagbladet, 27 december 2005
 Parti Juche de France (fransk)

Kommunisme
Nordkoreansk politik
Ville Sorvali

Ville Sorvali (født 13. april 1980 i Helsinki, Finland) er en finsk musiker og musikjournalist. Han er mest kendt som sanger og bassist i folk metalbandet Moonsorrow, hvor hans fætter Henri Sorvali også spiller. 

Han taler flydende finsk og engelsk og en lille smule svensk. Udover Moonsorrow spiller han i bandene Human Death og Lakupaavi (som er et sideprojekt af Moonsorrows bandmedlemmer). Før i tiden har han spillet i bands som Amoral og May Withers. Han har ikke nogen musikalsk uddannelse og skriver sangteksterne i Moonsorrow, hvor hans fætter skriver det meste af musikken. Hans idoler er A.A. Nemtheanga fra Primordial og Thomas Väänänen fra Thyrfing.

Musikere fra Finland
Bassister
Personer fra Helsinki
Moonsorrow
Hugo Weaving

Hugo Wallace Weaving (født 4. april 1960) er en engelsk-australsk skuespiller. Han er mest kendt for sin rolle som Elrond i Ringenes Herre og Agent Smith i The Matrix

Efter nogle mindre roller i forskellig film, blev Weaving for alvor kendt, da han spillede Agent Smith i The Matrix i 1999. En rolle, han spillede i alle tre film i trilogien. Siden var han elver-lederen Elrond i Peter Jacksons Ringenes Herre-trilogi. I 2006 spillede han titelrollen som V i V for Vendetta, og var også med i Captain America: The First Avenger i 2011.

Udvalgt filmografi 
 Bangkok Hilton (1989)
 The Adventures of Priscilla, Queen of the Desert (1994)
 The Matrix (1998)
 Ringenes Herre - Eventyret om Ringen (2001)
 Ringenes Herre - De to Tårne (2002)
 Ringenes Herre - Kongen vender tilbage (2003)
 The Matrix Reloaded (2003)
 The Matrix Revolutions (2003)
 V for Vendetta (2006)
 Transformers (2007)
 Captain America: The First Avenger (2011)
 Hobbitten - en uventet rejse  (2013)
 Mortal Engines  (2018)

Eksterne henvisninger 

 

Filmskuespillere fra England
Skuespillere fra Australien
Briter i 1900-tallet
Briter i 2000-tallet
Personer fra Ibadan
Beef or Chicken?

Beef or Chicken? er Teriyaki Boyz' debutalbum, udgivet 16. november 2006 med Def Jam / BAPE Sounds. Albummet er på producersiden lavet i samarbejde med Mark Ronson, The Neptunes, Just Blaze og DJ Premier. Den første single "HeartBreaker" er produceret af Daft Punk og endeholder elementer fra deres egen sang Human After All.

Track listing

Single diskografi 
 "HeartBreaker" (November 13, 2006)

Album fra 2006
Rigsfører

Rigsfører (tysk: Reichsführer) en titel, der blev brugt i det tyske nationalsocialistiske parti, og det var den højeste rang indenfor SS. Fra 1933 til 1945 var det et officielt embede.

Indehavere af titlen 
I alt 5 personer har haft titlen som rigsfører.
 
 Julius Schreck (1925–1926)
 Joseph Berchtold (1926–1927)
 Erhard Heiden (1927–1929)
 Heinrich Himmler (1929–1945)
 Karl Hanke (1945)

Karl Hanke var den sidste leder af SS. Han blev dræbt under flugtforsøg fra en tjekkisk lejr den 8. juni 1945.

Se også 
 Grader i Schutzstaffel

Militære titler
Docosahexaensyre

Docosahexaensyre (også kaldet DHA) er en omega-3-fedtsyre, som hører til de essentielle fedtsyrer. Kemisk set er DHA en carboxylsyre med en 22 kulstofatomer lang kæde, som indeholder 6 dobbeltbindinger. Den første dobbeltbinding er placeret på kulstof nummer tre fra omegaenden.

DHA findes oftest i fiskeolie. Det meste af det DHA der er i fisk og andre komplekse organismer stammer fra mikroalger af typen Schizochytrium, og opkoncentreres i organismer efterhånden som det bevæger sig op gennem fødekæden. DHA fremstilles også industrielt fra Crypthecodinium cohnii.. De fleste dyr producerer kun meget lidt DHA ved stofskifteprocesser, men der produceres dog små mængder ud fra alfalinolensyre, en omega-3-fedtsyre, som findes i bl.a. raps, hør og en række andre frø og nødder.

DHA er den fedtsyre som findes i størst mængde i fosfolipiderner i sædceller og hjerne, og også i øjets nethinde. DHA i kosten kan reducere mængden af triglycerider i blodet, hvilket kan reducere risikoen for hjerte-kar-sygdomme. Et lavt DHA-niveau fører til reduceret serotoninniveau i hjernen  og der er fundet sammenhænge mellem et lavt DHA-niveau og flere sygdomme, som f.eks. ADHD, Alzheimers og depression. Forskning tyder på at DHA kan medvirke til at komme disse sygdomme til livs.

Metabolisk syntese 
DHA i menneskekroppen stammer enten fra kosten, eller er dannet ud fra icosapentaensyre (EPA) via docosapentaensyre (DPA) som intermediat. Dette sker ved et forlængelsestrin efterfulgt af en enzymatisk reaktion med Δ4-desaturase. En anden syntesevej i peroxysomer og mitokondrier er også beskrevet. EPA (20:5, ω-3) forlænges til 24:5 ω-3, derefter dannes endnu en dobbeltbinding (24:6 ω-3), og til sidst forkortes forbindelsen til DHA (22:6 ω-3) via beta-oxidation. Denne process kaldes Sprechers shunt.

DHA og sygdom

DHA i Alzheimers sygdom 
Forskning tyder på at DHA kan blive et middel mod Alzheimers sygdom. Dyreforsøg har vist at DHA kan mindsket antallet af amyloidplakke i den transgene mus TG3, der bruges model i forsøg med Alzheimers. I USA foregår der i øjeblikket (start februar 2007) kliniske forsøg på mennesker for at undersøge DHA's eventuelle virkning mod kræft.

DHA hæmmer humane karcinomer i mus 
Forskere på University of Nevada har undersøgt hvilken effekt DHA havde på væksten af human karcinomer i mus. Dyrene blev fodret med en af fire forskellige specialiserede diæter: 
 fedtfattig kost med majsolie (indeholder omega-6-fedtsyren linolensyre)
 fedtrig kost med majsolie
 fedtrig kost med fiskeolie (indeholder omega-3-fedtsyrerne EPA og DHA)
 fedtrig kost med DHA fra alger
Ved forsøgets afslutning havde mus, der var fodret med alge-DHA, mindre tumorer end mus der blev fodret med de tre andre slags foder. Forsøgene tyder på at alge-DHA er mere effektivt i mod kræft end fiske- og majsolie.

Se også 
 Essentielt næringsstof

Kilder 

Fedtsyrer
Metabolisme
Otto Robert Frisch

Otto Robert Frisch (1. oktober 1904 – 22. september 1979) var østrigsk-engelsk kernefysiker.

Frisch flygtede fra Tyskland ved nazisternes magtovertagelse i 1933 til København, hvor han var med i Niels Bohrs internationale gruppe af fysikere. Frisch og Lise Meitner opdagede at Otto Hahn i Berlin havde lavet en ny slags kernereaktion, som de kaldte kernefission, Frisch beskrev det eksplosive potentiale i den nukleare kædereaktion.
Fra 1939 var Frisch i Birmingham. Han deltog under 2. verdenskrig i Manhattan Project.

Fysikere fra Østrig
Fysikere fra England
Østrigere i 1900-tallet
Lille doktor på prærien

Lille doktor på prærien (originaltitel: Dr. Quinn, Medicine Woman) var en amerikansk tv-serie med Jane Seymour i hovedrollen, der oprindeligt blev vist fra 1993 til 1998 på CBS.

Eksterne henvisninger
 

Amerikanske tv-serier fra 1990'erne
Tv-programmer fra CBS
Dramaserier fra USA
Medicinske-tv-serier fra USA
Luther (film)

Luther er en tysk-amerikansk film fra 2003, instrueret af Eric Till og baseret på Martin Luthers liv.

Martin Luther bliver i filmen spillet af Joseph Fiennes, og andre medvirkende er Alfred Molina, Bruno Ganz og Peter Ustinov.

Handling 
Filmen handler om Martin Luther, som er en munk, der er underlagt paven i Rom, som alle andre munke i 1500-tallet. Livet som munk er hårdt for Luther, da han har svært ved at acceptere, at folket og kirken ser Gud som en, man skal frygte, i stedet for en, man skal elske. Han kommer til Rom og får øjnene op for, hvordan den katolske kirke fungerer, og hvordan den udnytter folks tro ved at tage penge for syndsforladelse. Han er ikke enig i, at Biblen kun skal være på latin; han mener, at alle har ret til at læse Guds ord, og går imod Rom ved at skrive sine meninger og senere udgive selve biblen på tysk, så alle kan læse det. Dermed starter han den kristne reformation.

Eksterne Henvisninger 
 

Amerikanske film fra 2003
Tyske film fra 2003
Biografiske film
Stefano González

Stefano González (født 30. november 1974 i Chile) er en dansk filminstruktør, der er uddannet på Den Danske Filmskole.

Han har bl.a. instrueret kortfilmen Kuppet (1999) med Claus Gerving og Erik Holmey, samt novellefilmen Nåletræer (2007) med Beate Bille og Jakob Cedergren.

Stefano fik et større kortfilmsgennembrud med kortfilmen "Selfie", som bl.a. er blevet udvalgt til Ekko Shortlist.

Eksterne henvisninger 
 

Filminstruktører fra Danmark
Tjek fødselsår
Vålerenga Fotball

Vålerenga Fotball er en norsk fodboldklub fra Oslo. Den er grundlagt i 1913, og opkaldt efter bydelen Vålerenga, hvori klubben holder til. Klubben spiller i Tippeligaen. Vålerenga har vundet den norske pokalturnering fire gange og det norske fodboldmesterskab fem gange, senest i 2005. De endte som nr. 10 i Tippeligaen i 2016.

Vålerengas hjemmebane har siden oktober 2005 være Ullevaal Stadion, som også er hjemmebane for . Det tidligere stadion var Bislett Stadion, som også afholdt skøjteløb og andre baneløb udover fodbold, det afholdt også Vinter-OL 1952.

Europæisk deltagelse

Spillertrup 

 1 Christian Kjetil Haug, målmand 
 2 Christian Borchgrevink 
 3 Johan Lædre Bjørdal 
 4 Jonatan Tollås 
 5 Felipe Carvalho, forsvar 
 6 Herolind Shala, midtbane 
 7 Deyver Vega 
 8 Magnus Lekven 
 9 Aron Dønnum 
 10 Matthías Vilhjálmsson 
 11 Bård Finne 
 13 Kristoffer Klaesson 
 15 Odin Thiago Holm 
 17 Ousmane Camara 
 18 Fredrik Holmé 
 20 Benjamin Stokke 
 22 Ivan Näsberg 
 23 Felix Horn Myhre 
 25 Sam Adekugbe 
 26 Osame Sahraoui 
 29 Oskar Opsahl 
 31 Brage Skaret 
 33 Amin Nouri

Referencer

Eksterne henvisninger 
 "Legendarisk sesong. Sesongen 1996 var en av de kjipeste i Vålerengas historie. Det ble nedrykk, og Kuvicek-saken red klubben som en mare. Ting så bekmørkt ut, men lite visste vi om at sesongen 1997 skulle bli fantastisk."

Fodboldklubber i Norge
Etableret i 1913
Gamle Oslo
Rosenborg BK

Rosenborg BK er en norsk fodboldklub fra Trondheim, som spiller i den bedste norske liga, Tippeligaen. Klubben har de seneste 20 år været stort set suveræne i norsk fodbold.

Klubbens førstehold trænes af Kåre Ingebrigtsen og har tidligere været trænet af Nils Arne Eggen, Åge Hareide og den tidligere AaB-træner Erik Hamrén

Rosenborg spiller sine hjemmekampe på Lerkendal Stadion i Trondheim, hvor der er plads til 21.166 tilskuere.

Klubben har deltaget 11 gange i UEFA Champions League gruppespillet. Klubben har leveret mange store præstationer i Champions League. I 1997 spillede de ottendedelsfinale mod Juventus, efter at de vandt 2-1 mod AC Milan på San Siro Stadion i Italien.
Fra 1995/96 sæsonen var de med otte år i træk. Blandt de mange kampe i Champions League kan nævnes, at de 1997 vandt med 2-0 over Real Madrid hjemme på Lerkendal, i 1998 slog de Galatasaray med 3-0 på Lerkendal, i 1999 måtte Borussia Dortmund se sig besejret med 3-0 på Westfalen Stadion og senest i 2007/08-sæsonen vandt Rosenborg med 2-0 over Valencia – og ikke bare hjemme på Lerkendal, men også på Mestalla måtte Valencia se sig slået med 2-0 af nordmændene.

Titler 

Norske 1. division/Eliteserien:
 Vindere (26) (Rekord): 1967, 1969, 1971, 1985, 1988, 1990, 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2006, 2009, 2010, 2015, 2016, 2017, 2018

Norgesmesterskapet i fotball for herrer:
 Vindere (12): 1960, 1964, 1971, 1988, 1990, 1992, 1995, 1999, 2003, 2015, 2016, 2018
Sølv (6): 1967, 1972, 1973, 1991, 1998, 2013
Superfinalen / Mesterfinalen:
 Vindere (3): 2010, 2017, 2018

Nuværende spillertrup

Referencer

Eksterne henvisninger 

 Rosenborgs hjemmeside 

Fodboldklubber i Norge
Etableret i 1917
Sport i Trondheim
Fanejede fodboldklubber
Isadora

Isadora er en britisk, biografisk spillefilm fra 1968 om den fejrede danser Isadora Duncan. Filmen er instrueret af Karel Reisz og har Vanessa Redgrave i titelrollen. For den blev hun nomineret til en Oscar for bedste kvindelige hovedrolle. Blandt andre medvirkende skal nævnes Jason Robards og James Fox.

Eksterne henvisninger 
 

Dramafilm fra Storbritannien
Britiske film fra 1968
Film baseret på virkelige begivenheder
Biografiske film fra Storbritannien
Franske film fra 1968
Will Young

William Robert "Will" Young (født 20. januar 1979) er en engelsk skuespiller og sanger. Han er uddannet fra The Arts Educational School, London, men er nok mest kendt som vinder af den engelske version af Popstars, hvor han bl.a. sang Tim Christensens sang Love is a matter.

Eksterne henvisninger 

 

Sangere fra England
Generallæge

Chefen for Forsvarets Sundhedstjeneste, forsvarets øverste læge, er generallæge  og bærer generalmajorsdistinktioner, hvis han kommer fra Hæren eller Flyvevåbnet.  Titlen er dog admirallæge hvis han kommer fra Søværnet og han bærer i så fald kontreadmiralsdistinktioner. P.t. hedder generallægen Erik Darre og er fra Hæren.

Se også 
 medicinaldirektør.
 overlæge.

Militære titler
Titler i Rangfølgens klasse 2

sl:Generalarzt
Angela Lansbury

Angela Lansbury (født 16. oktober 1925, død 11. oktober 2022) var en engelsk skuespillerinde, der mest er kendt for at spille Jessica Fletcher i tv-krimiserien Hun så et mord.

Lansbury medvirkede i adskillige forestillinger på Broadway og var også yndet brugt i både film og tv. Hun var nomineret til en Oscar tre gange for filmene Gaslys, Billedet af Dorian Gray og The Manchurian Candidate. Alle tre gange som bedste kvindelige birolle.

Ved flere lejligheder var hun nomineret til Emmyer for rollen i Hun så et mord.

Udvalgte Film 
 Gaslys (1945)
 Billedet af Dorian Gray (1946)
 De Tre Musketerer (1948)
 Samson og Daliah (1949)
 Blue Hawaii (1961) Med Elvis Presley i hovedrollen.
 The Manchurian candidate (1962)
 Hokus Pokus Kosteskaft (1971)
 Døden på Nilen (1978)
 Mord i spejlet (1980)
 Piraterne fra Penzance (1983)
 Skønheden og Udyret (1991)
 Hun så et mord: Sammensværgelsen (1997) (TV)
 Fantasia 2000 (1999)
 Hun så et mord: Dødbringende viden (2000) (TV)
 Hun så et mord: Den sidste frie mand (2001) (TV)
 Rundt om Schmidt (2002) 
 Hun så et mord: Den keltiske gåde (2003) (TV)
 Nanny McPhee (2005)
 Mary Poppins vender tilbage (2018)

Eksterne henvisninger 

 

Filmskuespillere fra England
Hollywood Walk of Fame
Disney Legends
Miss Marple

Briter i 1900-tallet
Briter i 2000-tallet
Oscar-nominerede skuespillere